Last saved by: Sujová Magdaléna

OKRESNÁ PROKURATÚRA HUMENNÉ 
Štefánikova 1900/69, 066 42 Humenné 1

Číslo: 2 Pv 682/13/7702-3	Humenné 11.01.2017 
EEČ: 2-55-3-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátorka Okresnej prokuratúry Humenné
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.1.2015, spisová značka 2 Pv 682/13/7702, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 Obvinená XXXXX
dňa 04.12.2013 v čase o 15.50 hod  po ulici  Staničnej v Humennom viedla  osobné motorové vozidlo zn. Chevrolet Rezzo EČ: HE-744BE, kde v smere od železničnej stanici ku kruhovému objazdu nedodržala bezpečnostnú vzdialenosť od pred ním  idúceho motorového vozidla zn. Nissan Micra EČ: HE-455BI, ktoré viedla vodička XXXXX, kde prednou časťou narazila do zadnej časti uvedeného motorového vozidla,  pričom  vodička XXXXX utrpela zranenie  a to podvrtnutie krčnej chrbtice stredne ťažkého stupňa, a podvrtnutie driekovej časti chrbtice ľahkého stupňa, ktoré zranenie si u menovanej vyžiadalo dobu liečenia a obmedzenia v obvyklom spôsobe života 14-21 dní . 
Uznesením prokurátora Okresnej prokuratúry XXXXX zo dňa 9.1.2015, spisová značka 2 Pv 682/13/7702, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
18 mesiacov
Odôvodnenie:
Uznesením Okresného prokurátora v Humennom sp. zn. 2 Pv 682/13/7702  zo dňa09.01.2015  bolo podľa § 216 ods. 1 Tr. por.  podmienečne zastavené trestné stíhanie proti obv. XXXXX  pre prečin  ublíženia na zdraví podľa § 158 Tr.  zák.   na tom skutkovom základe, ako je uvedené vo výrokovej časti predmetného uznesenia.  

Rozhodnutie o podmienečnom zastavení trestného stíhania nadobudlo právoplatnosť dňa 30.1.2015. Skúšobná doba uplynula dňa 30.7.2016.

Po uplynutí skúšobnej bol daný písomný pokyn  v zmysle § 3 ods. 2 zákona čís. 550/2003 Zb. o probačných a mediačných úradníkov na vykonanie  probácie probačnému úradníkovi Okresného súdu XXXXX dňa 30.8.2016. 

Dňa 21.12.2016 bola tunajšej  okresnej prokuratúre o vykonanej probácií doručená správa  z ktorej vyplýva, že  obvinená XXXXX v rozhodnom období nespáchala žiaden trestný čin o čom svedčí pripojený register trestov a  dopustila sa  v minulosti iba jedného priestupku, avšak ešte pred spáchaním  prečinu  ublíženia na zdraví v zmysle ô 158 Tr. zák.  a to dňa 22.4.2013. 

V zmysle ust. § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším  uloženým obmedzeniam a povinnostiam, prokurátor rozhodne, že sa obvinený  osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Podľa  § 217  ods. 2, 3  Tr. por.  ak do 1 roka od uplynutia skúšobnej doby nebolo vydané rozhodnutie podľa ods. 1  bez zavinenia obvineného, má sa zato, že sa osvedčil, uznesenie podľa ods. 1 sa doručuje obvinenému a poškodenému, obvinený a poškodený môže proti nemu podať sťažnosť, ktorá má odkladný účinok.

 Podľa  § 217 ods. 4  Tr. por., právoplatnosťou uznesenia o tom, či sa obvinený osvedčil alebo uplynutím lehoty podľa ods. 2 nastavajú účinky zastavenia trestného stíhania podľa § 9 ods. 1 písm. e) Tr. por..  

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti predmetného uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Magdaléna Sujová
prokurátorka